jkorsvik/nowiki_second_scrape_merged huggingface dataset:
Tajmyrsjøen

Tajmyrsjøen (russisk: Таймыр, Таймырское озеро) er en innsjø sentralt på Tajmyrhalvøya i Krasnojarsk kraj i Russland. Den ligger sør for Byrrangafjellene og har mange armer som stikker ut i alle retninger. Innsjøen er omtrent 165 km lang fra øst til vest og opp til omtrent 23 km bred i de bredeste områdene øst i innsjøen. 
Innsjøen er isdekt fra sent i september til juni. De største elvene som munner ut i innsjøen er Zapadnaja, Severnaja, Bikada Nguoma, Jamutarida, Kalamissamo og Øvre Tajmyra. Nedre Tajmyra renner videre ut fra innsjøen. Sør for Tajmyrsjøen ligger mange mindre innsjøer. 


== Økologi ==
Tajmyrsjøen er rik på fisk som man typisk finner i kalde arktiske vann, som smerling og muksun. Det er noe overfiske på enkelte av artene, trass i at området er avsidesliggende. 
Man har funnet noe forurensning av plutonium i sedimentene i Tajmyrsjøen. Dette kan være partikler som er ført med vinden fra atomprøvesprengingene på Novaja Semlja under Den kalde krigen.
I august holder vannet en temperatur på 7°C, mens den bare så vidt er over 1°C om vinteren. 


== Referanser ==
Shane Carwin

Shane Bannister Carwin (født 4. januar 1975) er en pensjonert amerikansk Mixed martial arts-utøver. Han skulle etter planen møte Brock Lesnar om UFC tungvekt tittelen under UFC 108. Senere måtte Lesnar trekke seg på grunn av flere sykdommer. Carwin møtte i stedet Frank Mir om en interim tungvekt tittel under UFC 111 der han vant med KO i 1. runde.


== Ultimate Fighting Championship 2008- ==
På UFC 96, Carwin møtte Gabriel Gonzaga. Carwin vant via knockout med en rett høyre hånd etter 69 sekunder av første runde.
Hans neste motstander var Frank Mir for UFC Interim Heavyweight Championship på UFC 111. Carwin slo Mir med TKO (slag) i første runde. Han ble også første utfordrer mot Brock Lesnar 
Shane Carwin fikk sitt første tap etter 12-0, han tapte mot Brock Lesnar i UFC 116 med submission (arm-triangle choke). Carwin startet bra ut i runde 1. 
Carwin var planlagt å møte Roy Nelson den 1. januar 2011 på UFC 125. Men kunngjorde på hjemmesiden sin at han måtte trekke seg på grunn av en ryggsmerte, noe som vil kreve kirurgi den 2. november 2010. Carwin sa senere at ryggoperasjonen var en suksess.
Den 3. januar 2011, la Carwin ut en blogg på sin nettside. Han sier at han nettopp hadde begynt sin første dag med trening siden rygg kirurgien og håper å være tilbake i løpet av mai eller juni 2011. Etter å ha akseptert en kamp med Roy Nelson på UFC 130, skiftet Nelson og sa nei, men var planlagt å møte Frank Mir istedenfor.
Ryktene sa at Carwin skulle møte Cheick Kongo i UFC 131 den 11. juni i Vancouver. Men han ble erstattet mot Pat Barry i UFC on Verus 4. 


== MMA meritter ==


== Referanser ==


== Eksterne lenker ==
(en) Offisielt nettsted 
(en) Shane Carwin – kategori av bilder, video eller lyd på Commons 
(en) Shane Carwin på Internet Movie Database 
(en) Shane Carwin hos The Movie Database 
(en) Shane Carwin – Sherdog 
(en) Shane Carwin på Twitter 
Shane Carwin på Reddit
Copper (elv)

Copper River er ei elv i det sentral-sørlige Alaska, med utspring og løp gjennom Wrangelfjellene øst for Anchorage. under navnet Copper River eller Athna er den om lag 475 km lang. Den renner ut i Gulf of Alaska, og drenerer et nedslagsfelt på 62 000 km². Øverst i elva ligger Wrangell-St. Elias nasjonalpark, mens elven midtveis når Mentastafjellene som ligger nordøst for midtre elveløp. Sideelva Chitina renner gjennom nasjonalparken og munner ut i Copper River ved byen Chitina. Copper River har 13 sideelver, og ved deltaet er den ca 1,6 km bred. 
Hele vassdraget er rikt på laks og er svært viktig for friluftsliv og naturopplevelser.


== Eksterne lenker ==
(en) Copper River – kategori av bilder, video eller lyd på Commons
Liste over færøyske lagtingsmedlemmer 1978–1980

Det var 32 medlemmer av Lagtinget på Færøyene mellom lagtingsvalgene 1978 og 1980. Javnaðarflokkurin og Sambandsflokkurin ble største partier med 8 mandater hver, etterfulgt av Tjóðveldisflokkurin og Fólkaflokkurin med 6 mandater hver. I tillegg kom Sjálvstýrisflokkurin og Framburðsflokkurin med 2 mandater hver.


== Referanser ==
Rune Dahl

Rune Dahl er en norsk TV- og radiomann og lokalpolitiker (H).
Dahl var på 80-tallet tilknyttet flere lokalradioer i Oslo, blant dem Radio Alpha, Radio City, Antenne Oslo og Radio Oslo. Han var programleder for Radio 1 i Oslo fra 1989 til 2001. Fra høsten 2004 jobbet han i Kanal 24 og var inntil juni 2010 programleder og sportssjef i Radio Norge. I 2009 vant han prisen for Årets beste radio-DJ under Prix Radio. Etter en seks år lang pause gjorde han januar 2017 radiocomeback som programleder på dab-kanalen Radio Vinyl.
I mai 2010 ble Dahl politisk rådgiver i Oslo Høyres bystyregruppe. Han har også vært nestleder i Grorud Høyre og medlem av Oslo Høyres representantskap.Høsten 2002 ledet han Proffdrømmen på TV3, der Per Ciljan Skjelbred og Alexander Breidvik vant et treningsopphold på Liverpool Football Academy. Han har tidligere jobbet som reporter for TV3 på Mesterligasendingene og var fast reporter på indre bane da Rosenborg slo gjennom internasjonalt på andre halvdel av 90-tallet. Han har også vært tilknyttet TVNorge som programleder på ulike produksjoner.


== Referanser ==
Ditmar Meidell

Ditmar Meidell (født 24. januar 1826 i Bergen, død 13. juli 1900 i Kristiania) var en norsk redaktør.
Meidell hadde en stund studert mineralogi ved universitetet i Kristiania, da han i 1849 startet det satiriske bladet Krydseren sammen med tre kamerater. Bladet kom først ut annenhver uke, men på grunn av stigende popularitet kom det snart ut hver uke, og senere to ganger i uken. I 1855 ble det omgjort til dagsavis under navnet Aftenbladet. Denne avisen gikk inn i 1881. 1884–85 utga Meidell Norsk Maanedsskrift for Litteratur, Kunst og Politik. Han var 1884–1898 bibliotekar ved Deichmanske bibliotek og fra 1888 også i leseselskapet Athenæum.
I 1888 utga Meidell et utvalg fra Krydseren i boken Paa Kryds og paa Tvers. Som redaktør for Krydseren huskes han særlig for den satiriske visen «Oleana», som gjorde narr av Ole Bulls forsøk på å grunnlegge en koloni i Pennsylvania.


== Verker ==
Paa Kryds og paa Tværs (1888–1889)


== Kilder ==
Einar Skavlan: «Mejdell, Ditmar», i Salmonsens konversationsleksikon, 2. utg., bind XVI, s. 855. København: J. H. Schultz, 1924.


== Litteratur ==
Steen, Gudrun: Ditmar Meidell. Oslo: Cammermeyer, 1944.
Calzone

Calzone er en innbakt pizza. Retten stammer fra Italia, og er oftest fylt med ost, kjøtt og grønnsaker. Calzonen blir gjerne servert med en innlagt tomat- og basilikumssaus eller en kjøttsaus.
Hans Marius Joensen

Hans Marius Joensen (født 10. november 1938 i Skopun) er en tidligere, færøysk fiskeskipper og politiker (Tj.).
Han var innvalgt på Lagtinget fra Sandoy fra 1980 til 1984, etter å ha møtt fast for fiskeri- og kommunalminister Heðin M. Klein siden 1979. Joensen var også medlem av kommunestyret i Skopun fra 1980 til 1984.


== Referanser ==
Cumberland (elv)

Cumberland River er en bielv til elven Ohio og ligger i Kentucky og Tennessee i USA. Den strekker seg totalt over 1107 km og drenerer 46 830 km² øst-vest. Den starter i Kentucky, renner sørvestover inn i Tennessee, og videre nordvestover tilbake i Kentucky hvor den møter Ohio River i Livingston fylke. Vassførselen er i gjennomsnitt på 862 m³/sek. Fossen Cumberland Falls er hele 21 meter høy. Elva er lite utbygd, og er viktig for rekreasjon.
Turistmessig er Cumberland Falls kjent som det sikreste stedt i verden for å se det optiske fenomenet Moonbow ved fullmåne, altså en slags regnbue som dannes av vannpartikler fra fossen kombinert med lysrefleksjonen fra månen. 


== Eksterne lenker ==
Bilde av Moonbow ved Cumberland Falls
Kuopio län

Kuopio län (finsk: Kuopion lääni) er et historisk len i Finland. Lenet bestod i tidsrommet 1831–1997 og hadde Kuopio som administrasjonsete. Opprinnelig omfattet lenet de nåværende landskapene Norra Savolax og Norra Karelen. I 1960 ble Norra Karelens län (svarende til landskapet Norra Karelen) utskilt som eget len. 
Etter fortsettelseskrigens avslutning i 1944 ble mindre områder langs lenets østgrense avstått til Russland. De kommuner som ble berørt av denne avståelsen var Kides, Tohmajärvi, Värtsilä og Ilomants. 
I 1960 ble kommunene Hankasalmi og Konnevesi overført til det nydannede Mellersta Finlands län (svarende til landskapet Mellersta Finland). 
Etter landskapsreformen i 1997 ble Kuopio län og Norra Karelens län en del av det nye Östra Finlands län.


== Eksterne lenker ==
Artikkel om Kuopio län i Nordisk familjebok, bind 15, spalte 290, 1911
Rolf Olsen (1818–1864)

Rolf Olsen (født 13. februar 1818 i Bergen, død 7. juni 1864 i Trondhjem) var en norsk forfatter og embetsmann. Han var stortingsrepresentant fra Risør 1854–1864.


== Liv ==
Rolf Olsen var sønn av byfogd i Bergen Andreas Schram Olsen (1791–1841), som hadde utgitt et par diktsamlinger i årene omkring 1814. Han ble student fra Skiens Skole i 1836 og cand. jur. med laud i 1842. I 1846 ble han ansatt som kopist i Indredepartementet og ble i denne stillingen helt til 1852, da han ble autorisert som underrettssakfører i Nedenes amt med bolig i Risør. I 1856 ble han overrettssakfører. I 1863 ble han utnevnt til sorenskriver i Gauldalen, men døde allerede året etter.
Olsen møtte som representant for Risør på alle Storting i perioden 1854–1864. Han var hele tiden medlem av konstitusjonskomiteen, hvor han var sekretær fra 1857. Fra 1854 var han medlem av forskjellige spesialkomiteer angående planlegningen av en ny Stortingsbygning.


== Forfatterskap ==
I 1840 utga Rolf Olsen tragedien Den sidste viking, som handlet om kong Magnus Barfots ferd til Irland. Stykket ble oppført tre ganger. I slutten av 1840-årene gikk han over til å skrive vaudeviller i Johan Ludvig Heibergs stil. I 1852 utga han skuespillet Anna Kolbjørnsdatter, som har innslag både av nasjonalromantikk og skandinavisme. Han virket også som journalist, særlig i Morgenbladet, hvor han var redaktør fra 1848.


== Verker ==
Tolvte ordentlige Storting (1850)


=== Skuespill ===
Den sidste viking (1840)
Salonen eller Intrigen i Kræmmerhuset (1848)
Kontrolløren, eller Eventyr paa Landet (1849)
Anna Kolbjørnsdatter (1953)


== Referanser ==


== Kilder ==
Illustreret norsk konversationsleksikon, bind V, spalte 1421. Kristiania: Aschehoug, 1912.
Halvorsen, Jens Braage: Norsk forfatter-lexikon 1814–1880, fjerde bind. Kristiania: Den norske forlagsforening, 1896.
Paasche, Fredrik: Norges litteratur fra 1814 til 1850-årene. Oslo: Aschehoug, 1964.


== Eksterne lenker ==
Rolf Olsen i Scenewebarkivet
(no) Rolf Olsen hos Norsk senter for forskningsdata 
(no) Publikasjoner av Rolf Olsen (1818–1864) i BIBSYS
Hernando de Soto

Hernando de Soto er navnet til flere personer:

Hernando de Soto (oppdager), spansk conquistador på 1500-tallet
Hernando de Soto (økonom), peruansk samfunnsøkonom (f. 1941)
Susitna (elv)

Susitna er ei elv i det sentral-sørlige Alaska, med utspring og løp øst for Alaskafjellene og med utløp i fjorden Cook Inlet, like vest for Anchorage. Hele vassdraget er 504 km langt. Den drenerer et nedbørfelt på 52 000 km². Elva har utspring i en isbre under Mount Hayes, som er et 4 216 meter høyt fjell.


== Eksterne lenker ==
(en) Susitna River – kategori av bilder, video eller lyd på Commons
Southern Railway (Storbritannia)

For andre selskaper med samme navn, se Southern Railway
Southern Railway (SR) var et britisk jernbaneselskap som ble dannet ved den tvungne omstruktureringen av britiske jernbaner i 1923. SR var et av «de fire store» sammen med (Great Western Railway (GWR), London, Midland and Scottish Railway (LMS) og London and North Eastern Railway (LNER). Av disse var SR det minste.
Etter utbruddet av andre verdenskrig ble alle jernbaneselskaper i Storbritannia underlagt statlig kontroll og drift. Etter krigen var jernbanenettet og materiellet nedslitt, og den britiske regjeringen besluttet å nasjonalisere jernbanen. I 1948 ble «de fire store» overtatt av staten og innlemmet i det statlige selskapet British Railways.
SR ble dannet ved sammenslåing av flere mindre jernbaneselskaper. De viktigste var:

London and South Western Railway (LSWR)
London, Brighton and South Coast Railway (LBSCR)
South Eastern and Chatham Railway (SECR)


== Se også ==
Jernbane i Storbritannia


== Kilder ==
Mike's Railway History – The story of the Southern (engelsk) Besøkt 21. oktober 2009
Southern Railway

Southern Railway kan referere til flere jernbaneselskaper:

Southern Railway (Storbritannia) – Britisk jernbaneselskap 1923 – 1948
Southern Railway (India) – Indisk jernbaneselskap
Southern Railway (USA) – Amerikansk jernbaneselskap
Southern Railway of Vancouver Island – Canadisk jernbaneselskap
Stikine (elv)

Stikine er ei elv med utspring i det nordre Britisk Columbia i Canada, men som etter mesteparten av sitt løp renner ut i Stillehavet i det sørøstre Alaska, USA. Den er ikke utbygd, og er svært viktig for rekreasjon og friluftsliv. I Canada regnes den som en av de siste «ville» og uberørte elvene i Britisk Columbia. I en lengde av 72 kilometer har den gravd ut «Grand Canyon of the Stikine». Hele vassdraget er 610 km langt. Den drenerer et nedbørfelt på 52 000 km². 


== Eksterne lenker ==
(en) Stikine River – kategori av bilder, video eller lyd på Commons 
Terraserver - «Stikine River Delta».
Stikine – The Great River.
National Geographic – «Canada's Stikine River Valley».
Stikine River Provincial Park.
InkaLill

InkaLill eller Ingalill Røsberg (født 13. september 1957) er en norsk tegneserieskaper som er mest kjent for sine fantasytegneserier. InkaLill bor på Flatåsen i Trondheim, og er medlem av Trondheimstegnerne.
Hun er utdannet billedkunstner ved Statens håndverks- og kunstindustriskole 1977–79 og Statens kunstakademi 1979–83. Utover sitt tegneseriearbeide arbeider InkaLill også som illustratør.
InkaLill har blant annet laget tegneseriene Eldflygaren, Felina, Ridderne av Dor,  og Miranda. Fantasy-serien Ridderne av Dor ble 1992–2000 utgitt i 7 bind av Bladkompaniet. Miranda var tenkt som et fantasy-epos i 24 bind. Fra 2003 til 2010 ble syv bind utgitt på like mange år.


== Bibliografi ==
Miranda, bok 1 – 5 2003 – 2006, tegneserie, Westwind (2006)
Ridderne av Dor: Trollmannskeiseren I og II, tegneserie, Vigmostad & Bjørke (2009)
Miranda, bok 6 – 7, 2008 – 2009, tegneserie, Vigmostad & Bjørke (2009)
Felina: Spreke påfunn, tegneserie, InkaLill (2013)


== Priser ==
Sproingprisen 1992, for Hjertets knekt (Ridderne av Dor 1)
Kultur- og kirkedepartementets tegneseriepris for barne- og ungdomslitteratur 1995, for Felina
Sproingprisen 1996, for Lovens bokstav (Ridderne av Dor 4)
Kultur- og kirkedepartementets tegneseriepris for barne- og ungdomslitteratur 1997, for Keiser Overall (Ridderne av Dor 5)
Kultur- og kirkedepartementets tegneseriepris for barne- og ungdomslitteratur 2000, for Tidens trapp (Ridderne av Dor 7)
Kultur- og kirkedepartementets tegneseriepris for barne- og ungdomslitteratur 2003, for Fargenes mester (Miranda 1)


== Referanser ==


== Kilder ==
Presentasjon av Ingalill  Røsberg i Forfatterkatalogen på Forfattersentrums nettsider


== Eksterne lenker ==
InkaLills hjemmesider
InkaLills tegneserie-blog
InkaLills webcomics
http://comicwiki.dk/wiki/Ingalill_Røsberg
http://comicwiki.dk/wiki/Raptus
Sankt Michels län

S:t Michels län (finsk: Mikkelin lääni) er et historisk len i Finland. Lenet bestod i tidsrommet 1831–1997 og 
omfattet det nåværende landskapet Södra Savolax samt kommunene Gustav Adolfs, Heinola og Sysmä, som nå ligger i Päijänne-Tavastland. Før 1960 hørte også kommunene Joutsa, Leivonmäki og Luhanka, som nå ligger i Mellersta Finland, til S:t Michels län.  
Administrasjonssete i lenet var S:t Michel fra 1843. Før den tid var Heinola administrasjonssete. 
I 1960 ble kommunene Joutsa, Leivonmäki og Luhanka overført til det nydannede Mellersta Finlands län (svarende til landskapet Mellersta Finland). 
Etter landskapsreformen i 1997 ble S:t Michels län (unntatt kommunene Gustav Adolfs, Heinola og Sysmä) en del av det nye Östra Finlands län.


== Eksterne lenker ==
Artikkel om S:t Michels län i Nordisk familjebok, bind 18, spalte 411, 1913
Sergej Sidorskij

Sergej Sergejevitsj Sidorskij (russisk: Сергей Сергеевич Сидорский, hviterussisk: Сярге́й Сярге́евіч Сідо́рскі [Siarhjej Siarhjejevitsj Sidorski]; født 13. mars 1954 i Homel i Den hviterussiske sosialistiske sovjetrepublikk i Sovjetunionen) er en hviterussisk politiker. Han var fra 2003 til 2010 Hviterusslands statsminister.
Sidorskij er utdannet elektroingeniør. Han gikk inn i politikken i 1998, og ble visestatsminister i 2001. Han ble fungerende statsminister sommeren 2003, før han formelt fikk vervet fra 26. desember.


== Referanser ==
Yunganggrottene

Yunganggrottene (kinesisk: 云冈石窟, pinyin: Yúngāng shíkū) ved Datong i Shanxi-provinsen i Kina er sammen med Mogaogrottene og Longmengrottene en av de tre mest berømte antikke skulpturstedene i Kina.
I 2001 ble Yunganggrottene oppført på UNESCOs Verdensarvliste. De ble til den gang da Datong var hovedstad for det nordlige Wei-dynastiet (北魏) under Heping- og Zhengguangæraene. Arbeidet startet i år 460 og pågikk til 525. 
Da den første keiseren besteg tronen i Datong var buddhismen svært rik og florerende i landet. Etter at keiser Tai wu døde i 452 fikk i 460 munken Tan Yao oppdraget å begynne å hugge ut fem grotter som kom att bli senter for buddhistisk kunst i det nordre Kina. Dette arbeidet skal bl.a. ha blitt utført sammen med fem indiske munker.
Mellom årene 471 og 494 var andakten til Buddha utbredt blant adelen og i hoffet, og da ble tolv flere grotter hugget ut og Chongfutempelet bygd. Selv etter at det hoff-finansierte arbeidet med grottene var avsluttet i 525, kom munker med lavere rang for å fortsette å hugge ut nye grotter. Disse grotter er mindre enn de tidligere, mange av dem svært små og er over 200 i tallet.
Under Liao-dynastiet ble det bygd beskyttende rammer fremfor flere av grottene som på den måten ble til templer. Disse ble ødelagte under en krig i 1122, men ble bygd opp igjen framfor grotte 5, 6 og 7 i 1651.
Sammenlagt finnes det 252 grotter av varierende størrelser og 51 000 statuer på en strekning tilsvarende om lag én kilometer. Ovenfor grottene fins ruinene fra et slott, en mur og et forsvarstårn fra Mingdynastiet. Den største statuen er 17 meter høy, og den minste kun 2 centimeter.
De første grottene er i en stil som er lik de indiske chaityas og gandharanstilene. Noen av de store statuene ser ut til å kunne være influert av statuene i Bamiyan i Afghanistan (nå ødelagt av taliban). Man kan også gjenfinne gresk-romerske, iranske og bysantinske trekk. Alle disse stilene ble blandet med en kinesisk stil, noe som gjør Yunganggrottene svært spesielle og til en av menneskehetens største kulturskatter.


== Litteratur ==
James O. Caswell: Written and Unwritten: A New History of the Buddhist Caves at Yungang, Vancouver: University of British Columbia Press Vancouver, 1988
William Moulton Marston

William Moulton Marston (født 9. mai 1893 i Cliftondale, Massachusetts, død 2. mai 1947 i New York) var en amerikansk psykolog, feministisk teoretiker, oppfinner og tegneserie-forfatter som er mest kjent for å ha skapt figuren Wonder Woman. 
To kvinner, hans kone Elizabeth Holloway Marston og Olive Byrne (som bodde sammen med paret i et polygami-forhold) tjente som eksempler for karakteren og påvirket i stor grad alle hans tegneserie-kreasjoner. Han er også kjent under pseudonymet Charles Moulton. Han ble tatt inn i Comic Book Hall of Fame i 2006. 
William Marston er kreditert som skaperen av en systolisk blod-trykktest som er blitt brukt i et forsøk på å oppdage løgn og bedrag, som ble en del av den moderne løgndetektoren. Fra dette arbeidet ble Marston svært overbevist om at kvinner var mer ærlige og pålitelige enn de fleste menn, og at de kan arbeide raskere og mer nøyaktig. 
Marston var også forfatter av essays innenfor populær psykologi. I 1928 ga han ut Emotions of Normal People. I denne boken påsto Marston å ha sett folk som oppfører seg langs to akser mens oppmerksomheten deres enten er passive eller aktive avhengig av den enkeltes oppfatning av hans eller hennes omgivelser som verken er gunstige eller antagonistiske. Ved å plassere aksene i en rett vinkel fikk han frem et mønster: 

Dominans produserer aktivitet i et antagonistisk miljø
Motivasjon produserer aktivitet i et gunstig miljø
Stødighet produserer passivitet i et gunstig miljø
Ettergivenhet produserer passivitet i et fiendtlig miljø.Marston hevdet at den mannlige oppfatningen av frihet som er iboende anarkistiske og voldelig og er en opposisjon blant den kvinnelige forestillingen er basert på «Love Allure" som fører til en ideell tilstand av underkastelse til en kjærlig myndighet.


== Referanser ==


== Eksterne lenker ==
(en) William Moulton Marston – kategori av bilder, video eller lyd på Commons 
(en) William Moulton Marston på Internet Movie Database 
(en) William Moulton Marston hos The Movie Database 
(en) William Moulton Marston hos American National Biography
Tórálvur Mohr Olsen

Tórálvur Mohr Olsen (født 2. juni 1927 på Tvøroyri, død 3. mai 2008 på Sandur) var en færøysk skipper, sauebonde og sosialdemokratisk politiker (Jv.).
Han var utdannet skipper. Han bodde det meste av livet på Sandur, hvor han giftet seg med Svava (1930–1997), datter av Jóan Petur Davidsen. Olsen var sauebonde på Sandur frem til høsten 2007.Olsen var medlem av kommunestyret på Sandur 1970–1980 og innvalgt på Lagtinget fra Sandoy 1970–1978 og 1980–1988. I hele sin tid på Lagtinget var han medlem i Lagtingets fiskerikomité, og engasjerte seg sterkt i både hav- og kystfiskernes sak. Han var også medlem av Lagtingets delegasjon til Vestnordisk råd 1986–1987. Han var også styremedlem i SEV 1974–1982, i Skipafelagið Føroyar 1980–1998 og i Tryggingarsambandið Føroyar 1980–1998.


== Referanser ==
Sør-Waziristan

Sør-Waziristan er den sørlige delen av Waziristan, en fjellregion i nordvestlige Pakistan mot grensen til Afghanistan. Sør-Waziristan dekker et område på 11 585 km² og har 429 841 innbyggere (1998). Regionen ble en del av Pakistan i 1947.
Kjeks

Kjeks er flate, små bakverk som er stekt tørre slik at de kan holde seg i lang tid.
Kjeks kan være søte som kaker eller mettende som brød. Kjeks er typisk en enkel tørr skive som er rund eller firkantet av fasong. Noen kjeks kan ha andre former, for eksempel bokstavkjeks. De kan også ha søtt fyll, enten mellom to kjeks eller midt på en, eller trekkes med for eksempel sjokolade.
Kjeks kan brukes som et lite måltid, servert til te eller kaffe om de er søte eller med ost og vin om de ikke er det.
Ordet «kjeks» er avledet fra det engelske cakes, 'kaker'. På engelsk kaller man kjeks «biscuit» (britisk engelsk) eller «cookie» (amerikansk engelsk) for søt kjeks, og «cracker» for annen type kjeks.


== Eksterne lenker ==
 (en) Biscuits – kategori av bilder, video eller lyd på Commons
Jóannes Dalsgaard

Jóannes Dalsgaard (født 26. juli 1940 i Skálavík) er en færøysk historiker og sosialdemokratisk politiker (Jv.). Som historiker er han særlig kjent for sine avhandlinger om færøysk arbeiderhistorie.


== Liv og virke ==
Han er sønn av arbeider og dikter Hans Dalsgaard og hustru Maren Margrethe (Marita) Hentze. På farssiden av slekten drev farfaren Aksel Valdemar Dalsgaard handel og meieri i Skálavík, mens oldefaren Jóannes Dalsgaard var lagtingsmann. På morssiden nedstammer han fra prost Peter Hentze. Han giftet seg i 1967 med Eyðna Højgaard Ellefsen fra Miðvágur, søster av Færøyenes tidligere regjeringssjef, lagtingsmann og folketingsmann Pauli Ellefsen og regjeringsmedlem og lagtingsmann Svend Aage Ellefsen.Han er cand.mag. i historie og fransk fra Københavns Universitet fra 1973 samt dr.phil. i historie fra 1996. Han var adjunkt ved Føroya Studentaskúli i Tórshavn og leder for skolens avdeling på Suðuroy, deretter direktør ved det færøyske landsarkivet 1980–1992 og 1993–1998, rektor ved Føroya Studentaskúli 1992–1993 og avdelingsleder i Færøyenes kultur- og undervisningsdepartement 1998–2007.Dalsgaard var innvalgt på Lagtinget fra Suðurstreymoy 1980–1988 og møtte fast for statsminister Atli Dam fra 1991 til han bad seg fritatt fra vervet under Ólavsøka i 1992. Dalsgaard var medlem av Færøyenes delegasjon til Nordisk råd 1991–1992 samt styremedlem i Nordisk kulturfond 1995–2004.Dalsgaard har utgitt både dikt, noveller og faghistoriske artikler.


== Referanser ==